CELEX: 32018R1232
Language: mt
Date: 2018-09-11 00:00:00
Title: Regolament ta' Implimentazzjoni tal-Kummissjoni (UE) 2018/1232 tal-11 ta' Settembru 2018 li jemenda r-Regolament ta' Implimentazzjoni (UE) Nru 1354/2011 fir-rigward tal-kwoti tariffarji tal-Unjoni għal-laħam tan-nagħaġ u għal-laħam tal-mogħoż li ġejjin min-Norveġja u minn New Zealand

14.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 231/13
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1232
         tal-11 ta' Settembru 2018
         li jemenda r-Regolament ta' Implimentazzjoni (UE) Nru 1354/2011 fir-rigward tal-kwoti tariffarji tal-Unjoni għal-laħam tan-nagħaġ u għal-laħam tal-mogħoż li ġejjin min-Norveġja u minn New Zealand
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-punti (a) u (b) tal-Artikolu 187 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) Nru 1354/2011 (2) jipprevedi l-ftuħ ta' kwoti tariffarji annwali tal-Unjoni fuq l-importazzjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż, fosthom dawk li ġejjin min-Norveġja u minn New Zealand.
                  
               
                     (2)
                  
                  
                     L-Artikolu 4 tar-Regolament ta' Implimentazzjoni (UE) Nru 1354/2011 jipprevedi li l-kwoti tariffarji miftuħa permezz ta' dak ir-Regolament iridu jkunu ġestiti skont l-Artikoli 49 sa 54 tar-Regolament ta' Implimentazzjoni tal-Kummissjoni (UE) 2015/2447 (3).
                  
               
                     (3)
                  
                  
                     Ir-Regolament tal-Kunsill tal-Kunsill (KE) Nru 992/95 (4) jipprevedi l-ftuħ ta' kwoti tariffarji annwali tal-Unjoni fuq l-importazzjoni għal ċerti prodotti agrikoli li joriġinaw fin-Norveġja. L-Artikolu 3 ta' dak ir-Regolament jipprevedi li l-kwoti tariffarji miftuħa permezz ta' dak ir-Regolament iridu jkunu ġestiti skont l-Artikoli 49 sa 54 tar-Regolament ta' Implimentazzjoni (UE) 2015/2447.
                  
               
                     (4)
                  
                  
                     L-Unjoni Ewropea u n-Norveġja kkonkludew ftehim fil-forma ta' Skambju ta' Ittri li jikkonċerna l-preferenzi kummerċjali addizzjonali fi prodotti agrikoli (“il-Ftehim man-Norveġja”). Il-Ftehim man-Norveġja ġie approvat f'isem l-Unjoni bid-Deċiżjoni tal-Kunsill (UE) 2018/760 (5).
                  
               
                     (5)
                  
                  
                     Il-Ftehim man-Norveġja se jidħol fis-seħħ fl-ewwel jum tat-tielet xahar wara d-data tad-depożitu tal-aħħar strument ta' approvazzjoni. L-aħħar depożitu sar fis-16 ta' Lulju 2018. Għalhekk, il-Ftehim man-Norveġja se jidħol fis-seħħ fl-1 ta' Ottubru 2018. L-Anness IV tal-Ftehim man-Norveġja jipprevedi l-konsolidazzjoni ta' żewġ kwoti ta' prodotti li jaqgħu taħt il-kodiċijiet NM 0210 u 0204, stabbiliti bir-Regolament (KE) Nru 992/95 u bir-Regolament ta' Implimentazzjoni ta' Implimentazzjoni (UE) Nru 1354/2011 rispettivament, fi kwota tariffarja unika.
                  
               
                     (6)
                  
                  
                     Fl-interess taċ-ċarezza u ċ-ċertezza tad-dritt, jenħtieġ li din il-kwota tariffarja unika tinfetaħ u tiġi ġestita skont ir-Regolament (UE) Nru 952/2013 tal-Parlament Ewropew u tal-Kunsill (6). Għalhekk, jenħtieġ li l-kwota tariffarja ta' prodotti li ġejjin min-Norveġja li jaqgħu taħt il-kodiċi NM 0204 titneħħa simultanjament mir-Regolament ta' Implimentazzjoni (UE) Nru 1354/2011 abbażi tar-Regolament (UE) Nru 1308/2013.
                  
               
                     (7)
                  
                  
                     Ir-Regolament il-ġdid li jiftaħ il-kwota tariffarja unika fuq l-importazzjonijiet li ġejjin min-Norveġja li trid tiġi adottata skont ir-Regolament (UE) Nru 952/2013, se japplika mill-1 ta' Ottubru 2018. Għalhekk, jenħtieġ li l-emenda korrispondenti għar-Regolament ta' Implimentazzjoni (UE) Nru 1354/2011 tapplika mill-istess data.
                  
               
                     (8)
                  
                  
                     Bl-adeżjoni tar-Repubblika tal-Kroazja, it-territorju doganali tal-Unjoni kiber. Konsegwentement, skont ir-regoli tal-Organizzazzjoni Dinjija tal-Kummerċ (WTO), l-Unjoni daħlet f'negozjati mal-membri tad-WTO li għandhom drittijiet ta' negozjar mal-Istat Membru aderenti sabiex jintlaħaq ftehim dwar l-aġġustamenti kumpensatorji.
                  
               
                     (9)
                  
                  
                     Il-Ftehim fil-forma ta' Skambju ta' Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (“il-Ftehim ma' New Zealand”) ġie inizjalat fit-18 ta' Mejju 2017. Id-Deċiżjoni tal-Kunsill (UE) 2017/1363 (7) awtorizzat l-iffirmar tiegħu, u d-Deċiżjoni tal-Kunsill (UE) 2018/1030 (8) ikkonkludiet il-Ftehim. Il-Ftehim ma' New Zealand jipprevedi ż-żieda mal-kwota tariffarja annwali allokata lil New Zealand, ta' kwantità ta' 135 tunnellata (l-ekwivalenti tal-piż tal-karkassi) li jaqgħu taħt il-kodiċi NM 0204.
                  
               
                     (10)
                  
                  
                     Għall-finijiet tal-amministrazzjoni xierqa tal-kwota tariffarja prevista mir-Regolament ta' Implimentazzjoni (UE) Nru 1354/2011, jenħtieġ li l-kwantità addizzjonali tkun disponibbli fl-1 ta' Ottubru 2018.
                  
               
                     (11)
                  
                  
                     Għalhekk, jenħtieġ li r-Regolament ta' Implimentazzjoni (UE) Nru 1354/2011 jiġi emendat skont dan. Jenħtieġ li l-emendi japplikaw mid-data tad-dħul fis-seħħ tal-Ftehimiet man-Norveġja u ma' New Zealand.
                  
               
                     (12)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni għal Swieq Agrikoli,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament ta' Implimentazzjoni (UE) Nru 1354/2011 jinbidel bit-test fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mill-1 ta' Ottubru 2018.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta' Settembru 2018.
            
               
                  Għall-Kummissjoni,
               
               
                  F'isem il-President,
               
               Phil HOGAN
               
                  Membru tal-Kummissjoni
               
            
         
         
            (1)  ĠU L 347, 20.12.2013, p. 671.
         
            (2)  Ir-Regolament ta' Implimentazzjoni tal-Kummissjoni (UE) Nru 1354/2011 tal- 20 ta' Diċembru 2011 li jiftaħ il-kwoti tariffarji tal-Unjoni għan-nagħaġ, għall-mogħoż, għal-laħam tan-nagħaġ u għal-laħam tal-mogħoż (ĠU L 338, 21.12.2011, p. 36).
         
            (3)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
         
            (4)  Ir-Regolament tal-Kunsill (KE) Nru 992/95 tal-10 ta' April 1995 li jiftaħ u jipprovdi għall-amministrazzjoni tal-kwoti tat-tariffi tal-Komunità għall-ċerti prodotti agrikoli u tas-sajd li joriġinaw fin-Norveġja (ĠU L 101, 4.5.1995, p. 1).
         
            (5)  Id-Deċiżjoni tal-Kunsill (UE) 2018/760 tal-14 ta' Mejju 2018 dwar il-konklużjoni ta' Ftehim fil-forma ta' skambju ta' ittri bejn l-Unjoni Ewropea u r-Renju tan-Norveġja li jikkonċerna preferenzi kummerċjali addizzjonali fi prodotti agrikoli (ĠU L 129, 25.5.2018, p. 1).
         
            (6)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).
         
            (7)  Id-Deċiżjoni tal-Kunsill (UE) 2017/1363 tas-17 ta' Lulju 2017 dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha fl-Unjoni Ewropea (ĠU L 191, 22.7.2017, p. 1).
         
            (8)  Id-Deċiżjoni tal-Kunsill (UE) 2018/1030 tat-13 ta' Lulju 2018 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u New Zealand skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 185, 23.7.2018, p. 1).
      
      
         
            ANNESS
            “
                  
                     ANNESS
                     
                        IL-KWOTI TARIFFARJI TAL-UNJONI GĦAL-LAĦAM TAN-NAGĦAĠ U GĦAL-LAĦAM TAL-MOGĦOŻ (F'TUNNELLATI (T) TA' EKWIVALENTI TAL-PIŻ TAL-KARKASSI)
                     
                     
                                 Kodiċijiet tan-NM
                              
                              
                                 Dazju “ad valorem”
                                 %
                              
                              
                                 Dazju speċifiku
                                 EUR/100 kg
                              
                              
                                 Numru tas-serje skont il-prinċipju li min jiġi l-ewwel jinqeda l-ewwel
                              
                              
                                 Oriġini
                              
                              
                                 Volum annwali f'tunnellati ta' ekwivalenti tal-piż tal-karkassi
                              
                           
                                 Annimali ħajjin (Koeffiċjent = 0,47)
                              
                              
                                 Laħam tal-ħaruf bla għadam (1) (Koeffiċjent = 1,67)
                              
                              
                                 Laħam tal-muntun/tan-nagħaġ bla għadam (2) (Koeffiċjent = 1,81)
                              
                              
                                 Karkassi u laħam bl-għadam (Koeffiċjent = 1,00)
                              
                              
                                  
                              
                              
                                  
                              
                           
                                 0204 
                              
                              
                                 Żero
                              
                              
                                 Żero
                              
                              
                                 —
                              
                              
                                 09.2101
                              
                              
                                 09.2102
                              
                              
                                 09.2011
                              
                              
                                 L-Arġentina
                              
                              
                                 23 000 
                              
                           
                                 —
                              
                              
                                 09.2105
                              
                              
                                 09.2106
                              
                              
                                 09.2012
                              
                              
                                 L-Awstralja
                              
                              
                                 19 186 
                              
                           
                                 —
                              
                              
                                 09.2109
                              
                              
                                 09.2110
                              
                              
                                 09.2013
                              
                              
                                 New Zealand
                              
                              
                                 228 389 
                              
                           
                                 —
                              
                              
                                 09.2111
                              
                              
                                 09.2112
                              
                              
                                 09.2014
                              
                              
                                 L-Urugwaj
                              
                              
                                 5 800 
                              
                           
                                 —
                              
                              
                                 09.2115
                              
                              
                                 09.2116
                              
                              
                                 09.1922
                              
                              
                                 Iċ-Ċilì (3)
                                 
                              
                              
                                 8 000 
                              
                           
                                 —
                              
                              
                                 09.2125
                              
                              
                                 09.2126
                              
                              
                                 09.0693
                              
                              
                                 Greenland
                              
                              
                                 100
                              
                           
                                 —
                              
                              
                                 09.2129
                              
                              
                                 09.2130
                              
                              
                                 09.0690
                              
                              
                                 Il-Gżejjer Faeroe
                              
                              
                                 20
                              
                           
                                 —
                              
                              
                                 09.2131
                              
                              
                                 09.2132
                              
                              
                                 09.0227
                              
                              
                                 It-Turkija
                              
                              
                                 200
                              
                           
                                 —
                              
                              
                                 09.2171
                              
                              
                                 09.2175
                              
                              
                                 09.2015
                              
                              
                                 Oħrajn (4)
                                 
                              
                              
                                 200
                              
                           
                                 —
                              
                              
                                 09.2178
                              
                              
                                 09.2179
                              
                              
                                 09.2016
                              
                              
                                 
                                    Erga omnes
                                     (5)
                                 
                              
                              
                                 200
                              
                           
                                 0104 10 30 
                                 0104 10 80 
                                 0104 20 90 
                              
                              
                                 10 %
                              
                              
                                 Żero
                              
                              
                                 09.2181
                              
                              
                                 —
                              
                              
                                 —
                              
                              
                                 09.2019
                              
                              
                                 
                                    Erga omnes
                                     (5)
                                 
                              
                              
                                 92
                              
                           
               ”
            
               (1)  U laħam tal-gidi.
            
               (2)  U laħam tal-mogħoż minbarra dak tal-gidi.
            
               (3)  Il-kwota tariffarja għaċ-Ċilì tiżdied b'200 t fis-sena.
            
               (4)  “Oħrajn” għandha tirreferi għall-membri kollha tad-WTO minbarra l-Arġentina, l-Awstralja, New Zealand, l-Urugwaj, iċ-Ċilì, Greenland u l-Iżlanda.
            
               (5)  “Erga omnes” għandha tirreferi għall-pajjiżi kollha tal-oriġini, inklużi dawk imsemmija f'din it-tabella.